open-index/open-wikipedia-markdown huggingface dataset:
سلمان رشدي

**سلمان رشدي** (مزيود ف 19 يونيو 1947) كاتب ؤ روائي بريطاني ميريكاني من أصل هندي. لأعمال ديالو مبازية على لواقعية سّحرية ؤ تّعاويد تّاريخي، ؤ كاتهضر على لعلاقة، ؤ نّشيقاقات ؤ لميڭراج مابين لعالم شّرقي ؤ لعالم لغربي، ؤ لقيصاص ديالهوم كيطراو ف لهند.

لكتاب تّاني ديال رشدي، ب عنوان "ولاد نص لّيل"  ربح جايزة بوكر ف 1981. رّواية رّابعة ديالو "لأيات شّيطانية" (1988) كانت مصدر ديال جادال، ؤ تسببات ف حتيجاجات بين لمسلمين. رشدي تعرّض ل تهديدات ب لقتل بسباب هاد لكتاب، ؤ خرجات فتوة ب لقتل ديالو من طاراف أية الله خوميني، لي كان لقايد لأعلا د إيران ف 1989. لحوكومة لبريطانية موراها دارت رشدي تحت حماية د لبوليس.

سلمان رشدي خدا بزاف د لجوايز على لأعمال لأدابية ديالو، ؤ ف 2008 كلاصاتو مجلة تايمز ف رتبة 13 ف ترتيب أحسن لكتاب لبريطانيين من 1945. من عام 2000، ولا ساكن ف لميريكان، ؤ كان ؤستاد جامعي ف جامعة إموري ف ولاية جورجيا.

ف 12 غشت 2022، ف لوقت لي كان كيلقي محاضرة ف نيويورك، تعرّض ل محاولة غتيال لي تّطعن فيها بزاف د لمرات ف عنقو ؤ سدرو، ؤ تّنقل فيساع ل سبيطار محلي باش يتعالج.

## مصادر

## لمزاود
* link=https://commons.wikimedia.org/wiki/Category:Salman_Rushdie?uselang=ary|20x20px تقدر تزيد شوف بزاف د تّصاور و لمعلومات ديال '''''سلمان رشدي''''' ف ويكيميديا كومنز.
* link=https://www.salmanrushdie.com|14x14px سّيت رّسمي


تصنيف:كاتب بريطاني
تصنيف:كاتب ميريكاني
تصنيف:زيادة 1947
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف مومباي
ويب

[تصغير|أول لوڭو ديال لويب لي كان قادّو ل[أنفورماتيسيان لبلجيكي روبير كايو]]
**رّيزو رّتيلي لعالمي** (ب نّڭليزية **World Wide Web**، بختيصار **WWW**) ؤلا **لويب** (ب نّڭليزية **Web**، ب معنى *شْبكة د رتيلة*) هوّا سيستيم د لمعلومات لي كيخلي وتايق ؤ موارد خرة د لويب باش تكون موتاحة ف أنتيرنيت. هاد لموارد كيوليو كيشكّلو بيناتهوم ريزو ديال لمصادر د لمعلومات لي مرتابطة بيناتها، ؤ مأمپليمونطية فوق من ريزو مادي لي كيربط أجهيزا بحال لپيسيات ؤ سّيرڤورات ؤ رّوتورات ؤ لي كايتسما أنتيرنيت.

لموارد د لويب كيتعرّفو ب سيرية د لكاراكطيرات لي كاتسمّا موحديد موحد د لموضع ديال لمورد (ب نّڭليزية **Unified Resource Locator**، ؤلا بختيصار **URL**)، أولا ف لهضرة لعادية "ليان" ؤلا "رابيط" ؤلا "أدريسة د لويب". نّوع لأصلي د لوتيقة د لويب ؤ أكتر واحد باقي منتاشر هوّا صفحة د لويب مكتوبة ب لونڭاج د لماركاپ د تّيكست لفوقاني، ؤلا **HTML**، *هاش طي إم إل*. هاد لّونڭاج د لماركاپ كيقبل تّيكست لعادي، تّصاور، ڤيديوات ؤ ؤديوات مضمّنين، ؤ سكريپتات (پروڭرامات قصار) لي كيأمپلونطيو تصرفات ؤ تفاعلات معقّدة معا لخدايميا. هاش طي إم إل كيقبل تا لّيانات ؤلا رّوابط لفوقانية، لي هيّا ليانات كاتكون مضمنّة ف تيكست ؤلا تصويرة، ؤ كاتعطي أكصي ديريكت ل مورد أخور (متلاً يلا كليكا عليه بنادم كيمشي ل صفحة خرة ف لويب). سّورفاج ف لويب هيّا لعملية لي كيدير بنادم فاش كيبقا يدخل من ليان ل ليان أخور ف مواقع مختالفين د لويب. لمعلومات ف لويب كيتم طّرونصفير ديالهوم ب لپروطوكول د طّرونصفير د تّيكست لفوقاني، ؤلا بختيصار **HTTP**، *هاش طي طي پي*.

لويب تصاوب ف لأصل باش يكون سيستيم ديال تدبير لوتايق، ؤ ختارعو لموهنديس نّڭليزي تيم بورنرز لي ف 1989 فاش كان خدام ف سيرن. ؤ تّفتح ل عوموم نّاس ف 1991.

## مصادر


تصنيف:طيكنولوجيا
تصنيف:مقالات فيها مصدر و 3000 بايت
تصنيف:مفاعلة بين بنادم و لورديناتور
تصنيف:إختراعات ديال لقرن 20
تصنيف:موطور د التقلاب
تصنيف:عصر د لمعلومات
موطور د التقلاب

تصغير|نتيجة د التقلاب ف موطور د التقلاب ديال تّصاور
**لموطور د التقلاب** (ب نّݣليزية **Search engine**) هوّا صوفتوير مديور باش يقلب ف لويب، بشكل سيستيماتيكي، على معلومات محددة ب كويري د التقلاب ف لويب لي كاتكون على شكل كلمة ؤلا نص. هاد لكلمة ؤلا نّص ف لعادة كيدخلهوم خدايمي ف صندوقة د التقلاب، يلا كان لموطور د التقلاب عندو أنطيرفاص. نّتيجة د التقلاب، يلا لموطور د لبحت لقا شي حاجة، كاتكون عادةً على شكل ليستة د لعناصر، بحال أدريسات د لويب، تصاور ؤلا ڤيديوات.

عكس لكاطالوݣات د لويب، لي ف لعادة كيكونو مصاوبين من طاراف بنادم، لموطور د التقلاب كيجبد لمعلومات بشكل ديناميكي، حيت كيتبدّلو بشكل مستامر، بستيعمال ألݣوريتم لي كيخدّم رتيلات د لويب. أي محتوى د لويب لي لموطور د التقلاب مايقدرش يأنديكسيه كيتّعتابر جزء من دّيپ ويب ؤلا لويب لعميق.

أشهر موطور د التقلاب ف لويب هوّا ݣووݣل، ولاكين كاينين موطورات خرين بحال بينݣ، يانديكس، بايدو ؤ ياهو!.

## مصادر


تصنيف:ويب
تصنيف:مصطلحات د أنتيرنيت
تصنيف:مقالات ب عناوين فيها نيولوجيزم
سيت د لويب

[تصغير|صّفحة لّولانية د سّيت د [ويكيپيديا ب الداريجة|ويكيپيديا ب دّاريجة]]
**سّيت د لويب** ؤلا **لموقع د لويب** (ب نّݣليزية **Website**) هوّا مجموعة ديال صفاحي د لويب ؤ محتوى متعلق بيها، لي كيكونو معرّفين مجموعين ب سمية د ضّومين، ؤ منشورين علّاقل ف سيرڤور واحد د لويب. من بين لأمتيلا ديال سيتات د لويب معروفين كاين فيسبوك، ݣووݣل، أمازون ؤ ويكيپيديا.

لمجموع ديال سّيتات ؤ صّفاحي د لويب لي موتاحين ل لعوموم كيشكّلو رّيزو رّتيلي لعالمي (ب نّݣليزية **World Wide Web**) ؤلا لويب. كاينين سيتات خاصين ماشي عوموميين، لي كيقدرو يدخلو ليهوم نّاس غير يلا تكونيكطاو معا ريزو پريڤي، بحال سّيتات دّاخليين ديال شركات لي كيكونو مديورين غي ل لموضافين ديالهوم.

ف لعادة كيكون لموقع د لويب مخصص ل شي موضوع محدد، بحال لخبار، تّعليم، لبيع ؤ شّرا، لمتعة، ؤلا صّوشل ميديا. تّخدام ديال ليانات فوقانية  كيعطي لإمكانية د سّورفاج وسط سّيت، لي كيبدا عادةً من صّفحة لّولانية. لخدايميا كيقدو يدخلو ل سيتات د لويب ب تخدام براوزر (ب لعربية **متصفح**)، لي كيكون أپليكاسيون مأنسطالية ف ؤرديناتور ؤلا طابليط ؤلا سمارتفون.

أول سيت بان ف لويب كان ديال لمؤسسة لؤروپية د لأبحات نّووية سيرن، فين تّختارع لويب، لي بان ف 6 غشت 1991. ؤ أول أدريسة د لويب كانت http://info.cern.ch/hypertext/WWW/TheProject.html.

## مصادر


تصنيف:ويب
تصنيف:مقالات فيها مصدر و 3000 بايت
تغراف لويب

تصغير|لمراحل ديال تغراف لويب
**تغراف لويب** (ب نّڭليزية **Web scraping**) هوّا نوع ديال تغراف دّاطا، ؤ پروصي لي واحد لپروڭرام كيجمع فيه لمعلومات بشكل ؤطوماتيكي من سيتات د لويب. تّغراف د لويب يقدر يتدار تا ب ليد من عند شخص ؤلا مجموعة د لأشخاص، ولاكين قليل فاش كيتّستعمل لمصطلح ف هاد لحالة. لپروڭرام لي كيدير تّغراف د لويب كيتسما عادةً بوت ؤلا رتيلة د لويب.

هاد لپروصي كيكون ف لعادي على جوج مراحل ف كلا صفحة كيدخل ليها لبوت: طّيليشارجاج ديال صّفحة على شكل كوض هاش طي إم إل، ؤ جبيد لمعلومات لمحددة لي بغاها مول لبوت  من وسط لكوض. على حساب لغاراض من تّخدام د رّتيلة د لويب، يقدرو لمعلومات لي تجبدو يتصوڤاو ف بازدوني ؤلا فيشي د إكسيل، باش يتطريطاو من بعد.

على حساب لقوانين د كلا بلاد، تغراف لويب ماكيكونش ديما مسموح بيه قانونياً، ؤلا كيكون ف لمنطقة رّمادية.

## مصادر


تصنيف:ويب
تصنيف:مقالات ب عناوين فيها نيولوجيزم
سيرڤور

[تصغير|[موضيل كليان سيرڤور]]
**سّيرڤور** ؤلا **سرباي** (ب نّڭليزية **Server**) ف تّحوسيب هوّا هاردوير ؤلا صوفتوير لي كيعطي واحد سّربيس ؤلا سرابس ل هاردوير ؤلا صوفتوير أخور كيتسما كليان. هاد تّسطيرة كاتسمّا موضيل كليان سيرڤور. لكليان كيصيفط طّلب ديالو ل سّيرڤور، ؤ هاد لّخر كيطريطي طّلب ؤ كيجاوب لكليان.

سّرابس لي كيعطي سّيرڤور يقدرو يكونو لپارطاج ديال موارد د لويب بحال صفاحي د لويب ؤ لفيشيات، ؤلا تحوسيبات  لي مايقدرش ؤلا مامبرمجش لكليان باش يديرها عندو.

كاينين شلا نواع ديال سّيرڤورات على حساب لغاراض ؤ سّرابس لي كيعطي، بحال سيرڤور د بازدوني، سيرڤور د فيشيات، سيرڤور د ليميلات، سيرڤور د لويب ؤ سيرڤور د لألعاب.

## مصادر


تصنيف:ويب
فيشي

تصغير|فيشيات د لموسيقا ف ؤرديناتور
**لفيشي** ؤلا **لفيشي د لورديناتور** (ب نّڭليزية **Computer file**) هوّا مورد ديال ؤرديناتور لي كيتخدّم ف تخزين داطا ف ميموار ديال لورديناتور. لفيشي ف لعادي كيتعرّف ب سميتو. كيما لكلمات كيتكتبو ف ورقة، لمعلومات (داطا) كيتكتبو ف فيشي. لفيشيات يقدرو يتپارطاجاو مابين ؤرديناتورات ؤلا پورطابلات، بستيعمال ميديات قابلة ل تّحياد (بحال ؤ إس بي)، ؤلا أنتيرنيت ؤلا أي ريزو بشكل عام.

كاينين شلا نواع ديال لفيشيات ل أغراض مختالفين، بحال تصاور، ڤيديوات، فيشي د تّيكست، پروڭرام د لورديناتور، ؤ غيرهوم. بستيعمال بعض لپروڭرامات لخاصين، يقدر لواحد يحل لفيشي ؤ يقراه ؤلا يبدّلو ؤلا يصوڤيه، ؤ يسدو ملي يسالي. مبدئيا أي فيشي يقدر يتبدّل ل عاداد ماشي محدود د لمرات.

ف لعادة لفيشيات ف لورديناتور ؤلا لپورطابل كيكونو منضّمين ب سيستيم د لفيشيات، لي كيحدد لموضع ديال كلا واحد ف دّيسك لقاسح، ؤ كيسمح ب لاكصي ؤ لحلان ديالهوم.

## مصادر


تصنيف:أنفورماتيك
مسمن

**لمْسمْن** ولا **لملوي، ولا رغايف** على حساب كل منطقة، هو واحد من الأطباق المغربية المشهورة ف المغريب و الجزائر، شكل ديالها مربع ولا مدور، و كتحط فلفطور، ولا معا أتاي.

## التوجاد
التوجاد ديال لمسمن ساهل، لكن تايختالف من منطقة لمنطقة. تانخلطو طحين معا سميدة، و تانزيدو لخميرة و لما دافي، و تانخلطو كولشي تا يولي عجينة، تانزيتو لعجينة بزيت رومية، و تانخليوها ترتاح، فاش ترتاح تانصاوبو بيها كويرات صغار، و تانخليوهم يرتاحو مرة أخرى، من بعد تاندلكوها بليد، و تانطليوها بزيت ولا زبدة على حساب شنو تايعجبنا، من بعد تانطويوها على شكل مربع، و تانطيبوها على لمقلة، من جوايه بجوج، و كاتحط معا لعسل ولا الكوفيتير ولا أملو

## لمكونات

* كيلو ديال طحين
* شوية ديال لملحة
* زيت ولا زبدة دايبة
* ماء دافي باش نخلطو لعجينة

## في المغريب
لمسمن وجبة مشهورة بزاف فالمغريب، فالدار و على برى، حيت هي وجبة لذيذة عند لمغاربة، تايفطرو بيها و تاياكلوها معا أتاي، في اللول كان تطياب ديال لمسمن مرتبط بدار، لكن من بعد نتاشرتا فالزنقة بشكل كبير، و رجع من أكثر الوجبات لي تايستهلكوها لمغاربة.

تاينتاشرو المحلبات لي تايبيعو لمسمن ولحرشة ف المغريب كامل، و خاصة ف لأحياء الشعبية، كيف ما تانلقاو فالسويقات ديال الأحياء الشعبية عيالات تايبيعو لمسمن فالزنقة، و هادشي بسبب طلب لمرتافع عليه من طرف لمغاربة، خاصة فرمضان، حيت لمسمن وجبة أساسية فلفطور ديال رمضان، حيت هو وجبة لي التوجاد ديالها ساهل و سريع، و ريحتها زوينة و مذاقها لذيذ عند أغلب لمغاربة، عاد زيد أنها وجبة لي ماكاتكلفش بزاف ماديا، حيت التمن ديالها رخيص، متايفوتش 2 دراهم تا ل خمسين ريال للمسمنة، بلاضافة على أنه تايشبع. عام 2021 كانت واحد زيادة فالتمن ديال لمسمن، رجع تايدير فشي بلايص خمسين ريال بلاصة ربعين ريال، الأمر لي قلق لمغاربة شوية

عام 2021 عرف المغرب حملة ديال التنمر كبيرة فمواقع التواصل لجتماعي، كان الضحية ديالها طلبة معاهد التكوين المهني، بسبب أنهم تاياكلو لمسمن بزاف على حساب ما تروج ليه فهاد الحملة، الأمر لي قلق شي هيئات حقوقية فالمغريب، و خلاهم ينددو بهاد القضية.

## معرض ديال التصاور

فيشي:A woman from Morocco prepares Msemen.jpg|مرأة فالمغرب كاتڭرص لمسمن
فيشي:Smen msemmen.jpg|مسمن
فيشي:Msemmen.jpg|مسمنة
فيشي:مسمن.jpg|مسمن
فيشي:Msemmen.JPG|مسمن
فيشي:Rghaif (detalle).jpg|مسمن
فيشي:Msemmen-Ghrayef.jpg|مسمنات
فيشي:Messemen kabyle.jpg|مسمن
فيشي:Msemmen ( réalisées par Hadni S ).jpg|مسمن
فيشي:Msemen.jpg|مسمنة


## مصادر

تصنيف:كوزينة د لمغريب
تصنيف:تقافة أمازيغية
تصنيف:مقالات فيها مصدر و 3000 بايت
تصنيف:كوزينة د جزاير
تصنيف:كوزينة د تونس
حمد لعراقي

**حمد لعراقي** (تولد ف 15 أكتوبر 1931 ف فاس، مات ف 2 نونبر 2020 ف كازا) كان طبيب ؤ سياسي ؤ ديپلوماسي مغريبي ف لقرن لعشرين. كان كاينتامي ل حيزب لستيقلال.

حمد لعراقي كان سفير د لمغريب ل سپانيا ؤ ل لميريكان ؤ وزير شؤون لبرانية (25 أبريل 1974 – 10 أكتوبر 1977) ؤ لوزير لول (7 أكتوبر 1969 - 6 غشت 1971). ف لوقت اللي كان فيه وزير أوّل، خرجات فضيحة على 4 د لووزارا اللي تحاكمو ف قضايا د لفساد و الرشوة، من بينهم يحيى شفشاوني.

## حياتو
تخرّج حمد لعراقي من لافاك د طّب د پاري ف 1957.

ملّي عتازل حمد لعراقي السياسة، مشا عاش ف فرانسا، و خدم فيها مستشار مع شركات كبيرة.
## مصادر

تصنيف:زيادة 1931
تصنيف:ناس تزادو ف فاس
تصنيف:وفيات 2020
تصنيف:ناس توفاو ف الدار البيضا
تصنيف:طبا مغاربا
تصنيف:وزير أول مغريبي
تصنيف:بيوغرافيا د رجال
أمازيغي مستعرب

[تصغير|400px|خاريطة د [لقرن 17 كان صاوبها لجغرافي لهولاندي يان ياصونيوس كاتبيّن بارباريا]]
**لأمازيغي لمستعرب** هوّا واحد شّخص لي لوغتو د لم هيّا وحدة من لّهجات د لعربية، ولاكين لأصل ديالو أمازيغي.

على حساب ناشطين أمازيغيين، أغلبية د سّكان ديال شمال إفريقيا، بمن فيهوم لي ف لمغريب، دزاير، تونس ؤ ليبيا عندهوم ؤصول أمازيغية، ؤ هاد نّاشطين كيناضلو باش ترجع لهوية لحقيقية ديال شمال إفريقيا، من لمنضور ديالهوم.

## تاريخ
لمصادر تّاريخية ليونانية ؤ رّومانية كاتبيّن بلي شمال إفريقيا كانت مأهولة بشكل كبير من لفترة لقديمة. لبحت لأركيولوجي ف لفترات لقبلتاريخية كايبين أيضاً بلي ماكانش نقيطاع ديال سّكنة ف شمال غرب إفريقيا ف مليون عام لّخرة. ف لمصادر لعربية لقديمة كانلقاو بلي شمال إفريقيا، من غير مصر، كاتسمّا بلاد لبربر. هاد تّسمية تقدر تكون هيّا لأصل ديال موصطلح بارباريا لي خدّموه لؤروپيين على لمغرب لكبير تال لقرن 19.

تّحول لعام من لأمازيغية ل لعربية طرا بشكل تدريجي من لفوتوحات لإسلامية ف شمال إفريقيا ف لقرن 7، تال لقرن 20 ؤ 21، ؤ سبابو بشكل رئيسي هوّا لپريستيج لي كان عند لعربية كا لوغة ديال دّين، ديال تّقافة ؤ لمؤسسات د دّولة، عكس لأمازيغية لي ف أغلبية د لمراحل تّاريخية مالعباتش هاد لأدوار على مستوى كبير. كاينين عوامل تاريخية خرة بحال لهجرة ديال بني هلال ؤ قبايل عربية خرة ل شمال إفريقيا مابين لقرن 11 ؤ 13.

تا ف لأندلس، على حساب بعض تّوارخيا، أغلبية د لهجرات كانو من شمال إفريقيا ديال أمازيغ، لي تعرّبو ل واحد دّرجة بلي نساو لؤصول ديالهوم، ؤ ولاو كيدّاعيو أصل من شي قبيلة عربية مشهورة.

## مصادر

تصنيف:أمازيغ
تصنيف:مقالات فيها مصدر و 3000 بايت
تصنيف:لمغرب لكبير
پلينيوس لقديم

**ݣايوس پلينيوس سيكوندوس** لمعروف ب **پلينيوس لقديم** (مزيود ف عام 23 ؤلا 24، مات ف عام 79) كاتب ؤ توارخي فيلسوف روماني، لي كان تا كوماندان د لجيش ؤ لبحرية. أشهر و أهم عامال ديالو هوّا لكتاب لموسوعي تّاريخ طّبيعي ، لي ولّا موضيل ديال كيفاش كيتقادّو لموسوعات. پلينيوس كان كيدوّز أغلبية د لوقت لخاوي ديالو ف دّراسة، لكتابة، ؤ لبحت لميداني ف لمسايل طّبيعية ؤ لجغرافية.

من أهم لأعمال لخرة ديالو كتاب "لحروب لجرمانية"  لي تّفقد بشكل كامل. ولاكين بزاف د تّوارخيا، بحال پلوطارخ، طاكيتوس ؤ سويطونيوس، عتامدو عليه باش يألّفو لكتوبا ديالهوم لي بقاو تال دابا.

پلينيوس لقديم مات ف مدينة سطابياي، ؤ هوّا كيحاول ينقد صاحبو ؤ فاميلتو ب باطو، من بركان جبل ڤيسوڤيوس لي نفاجر ف عام 79، ؤ دمر بزاف د لمدون منها پومپي، هيركولانيوم ؤ سطابياي.

## مصادر


تصنيف:عساكري روماني قديم
تصنيف:كاتب روماني قديم
تصنيف:زيادة 23
تصنيف:زيادة 24
تصنيف:وفيات 79
تصنيف:فيلسوف روماني قديم
سيدي فارس

تصغير|250px|يسار|<P align="center">بلاكة ف الطريق د سيدي فارس.</p>
**سيدي فارس** (بلأمازيغية: ⵙⵉⴷⵉ ⴼⴰⵔⵙ) هوّا دوّار مغريبي تابع ل جماعة أسني، ف لإقليم د لحوز، جيهة مراكش آسفي. لإرتفاع ديال هاد الدوّار هو تقريبا 1800 ميطرو، و جاعلى بعد شي 70 كيلوميطر من مراكش. فيه ستة ديال الدواور، اللي هوما: أڭادير، تازلڭة، تامسولت، فتيزغت، تادمامت، و فتالة.

سيدي فارس تسمّا على لوالي الصالح اللي كاين ف لمنطقة، ومعروف دابا بالزراعة د التفاح. فيه مخيّم ديال الدولة كيݣلسو فيه الدراري الصغار ف الصيف، و عاد كاين ديور سياحية للناس اللي عزيز عليهم الجبل والسياحة ف الطبيعة.
## لأصل د السمية
تسمّات لمنطقة على سميت لوالي الصالح "سيدي فارس بن الحسن الوريكي" لمدفون ف السفح د جبل غيغاية. هاد لوالي هضر عليه التوارخي محمد الصغير لإفراني ف كتابو لمعروف "نزهة الحادي بأخبار ملوك القرن الحادي"، اللي هو أهم كتاب كيهضر علة التاريخ د السعديين.

لوالي الصالح سيدي فارس هضر عليه تا التوارخي لإمام التعارجي ف لكتاب ديالو على لأعلام ديال مراكش و أغمات.
## السكان
السكان ديال سيدي فارس تيهضرو الشلحة ديال لأطلس لكبير. كيقولو باللي لأغلبية د الناس د لمنطقة شحال هادي كانو يهود شلوح، ولكن ما كاين تا دليل على هاد لهضرة.
## عيون لكلام

تصنيف:دوار ف لمغريب
تصنيف:جهة مراكش آسفي
الجامعة لملكية لمغريبية د لكورة

**لجامعة لملكية لمغريبية د لكورة** (ب لعربية **الجامعة الملكية المغربية لكرة القدم**، ف لفرانساوية **Fédération royale marocaine de football**) هيّا لهيئة لي كاتسيّر لكورة ف لمغريب.

## رؤسا د لجامعة
رّئيس د لجامعة د لكورة كيتّنتاخب ف لعادة مرة ف 4 سنين.

ف نونبر 2013، رفضات لفيفا نّتيجة د لجمع لعام لي ربح فيها فوزي لقجع ضد عبد لإله أكرم لي كان نساحب، ؤ طالبات ب لمعاودة ديالها. تعاودو نتيخابات ف أبريل 2014 ؤ ربح فيها لقجع مورما ترشح بوحدو.

{| class="wik

## مصادر

تصنيف:كورة د لمغريب
تصنيف:مقالات فيها مصدر و 3000 بايت
تصنيف:تأسيسات د 1956 ف لمغريب
لموسوعة لبريطانية

**لموسوعة لبريطانية** (ب لّاتينية **Encyclopædia Britannica**) هيّا موسوعة كاتصدر ب نّݣليزية، ؤ كاتّعتابر أقدم موسوعة ب هاد لّوغة. كاتعرض مجموعة د لمواضيع لمعرفية مليستية ب ترتيب ألفبائي، ؤ بدات كاتخرج ف 1768 ف إدينبرا ف سكوطلاندا. لموسوعة عتامدات من لبدية على حرايفيا ف كلا ضومين، زيادة على لكتاتبيا لي كيألّفو مقالاتها. لموسوعة كاتّراجع بشكل مستامر باش تحسّن لجودة د لأسلوب ؤ دّقة د لمعلومات ديالها، ؤ كيخرجو منها نوساخ جداد بشكل مداوم باش يعكسو تّطور د لمعرفة لبشرية. نّسخة لّولة ديالها خرجات على 3 د لݣزوات مابين 1768 ؤ 1771، ب مجموع د 2500 صفحة.

نّسخة تّانية كانت طموحة كتر، ؤ صدرات ف 10 د لݣزوات ب 9000 صفحة ف لمجموع، مابين يونيو 1777 ؤ شتنبر 1784. نّوساخ من تّالتة تال نمرة 15، لي صدرات ف سّبعينات د لقرن 20، زادت وسّعات لحجم د لموسوعة ؤ لمجالات لي كاتطريطيها. ف لبدية د عوام 1980 دخلات لموسوعة لبريطانية ل لعالم رّقمي، ؤ بدات كاتخرج على شكل سي دي كيتّقرا ف لورديناتور. ف 1994، دارت أول سيت ديالها ب عنوان http://www.eb.com لي كان ب لخلاص. ف 1999، بان سّيت لي كاين دابا https://www.britannica.com لي مفتوح فابور.

## مصادر


تصنيف:موسوعات
تصنيف:تأسيسات د 1768 ف سكوطلاندا
سپانيا لفرانكاوية

**سپانيا لفرانكاوية** (ب سپنيولية España de Franco) هي فترة حكم ديكتاتور فرانسيسكو فرانكو بين عام 1939–1975.

## تاريخ
### كيفاش تأسسات سپانيا لفرانكاوية

بعد ماتبدل نظام لحكم تاع سبليونية من ملكي ل جمهوري ف 1931 كنت جمهورية ولاكين ف 1936 تمردات لجبهة لقومية لإسبانية بقيادة جنرال فرانسيسكو فرانكو بدعم من الطاليان و ألمانيا النازية على لجمهوريين.

### سقوط ديال سپانيا لفرانكاوية

مات فرانسيسكو فرانكو ف 1975 بقصور لقلب فا رجعات سبليون ل لملكية و كان لملك تاع سپانيا بعد موت فرانكو هو خوان كارلوس.

## مصادر

تصنيف:سپانيا الفرانكاوية
تصنيف:فرانسيسكو فرانكو
تصنيف:لقرن 20 ف سپانيا
تصنيف:تأسيسات د 1936 ف سپانيا
عامال أدبي مفقود

**لعامال لأدبي لمفقود** هوّا واحد لوتيقة مكتوبة، عامال أدابي ؤلا وتيقة إليكطرونية لي نتجها شي واحد ف لماضي، و لّي على حساب لمعرفة لحالية، تا شي نسخة منها مابقات تال ليوم لحاضر. فا مايمكن نعرفو لوجود ديالها غير يلا دكراتها شي وتيقة ؤلا عامال أخور. لموصطلح ديال لعامال لأدابي لمفقود كيتخدّم سيرتو ف إطار لأداب لكلاسيكي، ولاكين ولّا بشكل متزايد كيتخدم تا ف على أعمال تدارو ف لفترة لعصرية. أي عامال يقدر يولي مفقود يلا تم تّدمير نّسخة لأصلية ديالو، ؤ جميع نّوساخ لي تدارو عليها.
[تصغير|تمتال د لماليك [يوبا التاني|يوبا تّاني لي كان عالم ؤ كاتب ولاكين تفقدو جميع لأعمال ديالو من غير مقتطفات]]
بعض لأعمال وخا كيكونو مفقودين ل واحد لفترة، كيعاودو يتّكتاشفو، وخا غي جزئياً، على طريق لأركيولوجيا، ؤلا يلا تّلقات شي نسخة قديمة ديالها ب زّهر (بحال مكتابة ناڭ حمادي ف مصر لي تّلقات ف 1945)، ؤلا تعاود سّتيعمال ديال وراق تكتبو عليها. كيتسماو ف هاد لحالة پاليمپسيست، لي هيّا وتيقة تّمحات ؤ عاود تّكتب فوق منها، ولاكين نّص تّحتاني كيقدر يتّقرا ب طّيكنولوجيا لعصرية. أهم ميتال ديال هاد لمعاودة د لكتيشاف د عامال مفقود هوّا كتاب ديال سّياسي رّوماني كيكيرو  ب عنوان "على لجمهورية" . ميتال أخور هوّا لپاليمپسيست د أرخميديس لي كان عاود تّستعمل كا كتاب ديال صّلوات، ولاكين قدرو لعولاما يجبدو تّيكست تّحتاني ديالو لي جامع كتابات د أرخميديس ؤ مؤلفين خرين. كاينين كتوبا لي معروفين ب سميتهوم، ولاكين ماكاين تا شي نسخة ديالهوم، بحال كتاب ليبيكا ديال لماليك يوبا، ؤ لأعمال لخرين ديالو، لي دكرهوم عندو پلينيوس لقديم ف كتابو تّاريخ طّبيعي.

شي مرات لكتّاب براسهوم كيدمّرو لعامال ديالهوم، ؤلا كيطلبو ف وصية باش يتدمّر لعامال ديالهوم مورما يموتو. هاد لبلان كان قريب يطرا ف لحالة ديال ڤيرجيل ؤ لقصيدة لملحامية لي كتب ب عنوان أينييد، ؤ معا فرانتس كافكا لي كان طلب من صاحبو ماكس بروض باش يحرق جميع أعمالو، ولاكين هاد لّخر تراجع على لوصية.

ف لقديم، قبل ماتّختارع لمطباعة، كانو نوساخ محدودين د لأعمال لي مكتوبين ب ليد، لي يقدرو يضيعو ب سوهولة يلا تحرقات ؤلا تدمّرات مكتابة، سوا بلعاني، ؤلا ب لغالاط ؤلا ب لإهمال. لأعمال لي ماتدكراتش ف شي عامال أخور ماعندنا تا طريقة باش نعرفوها ؤ لوجود ديالها تّمحا من تّاريخ بشكل كامل. تّدمير لمتعمد د لأعمال لأدابية نقدرو نعتابروه *جريمة أدابية* ؤلا *تخريب أدابي*.

## ليستة د لأعمال لمفقودة
### لقرن 1
* ليبيكا ديال لماليك يوبا تّاني
* لحروب لجرمانية ديال پلينيوس لقديم

## مصادر


تصنيف:تاريخ
تصنيف:لأداب
تصنيف:مقالات فيها مصدر و 3000 بايت
سمية علمية

[تصغير|[بران|أخشان من لفصيلة ديال دّلفين، و سميتو لعلمية Orcinus orca]]
**تّسمية لعلمية** ؤلا **تّسمية جّوجية** (ب نّڭليزية **binomial nomenclature**) هوّا سيستيم منهاجي ديال تسمية نّواع لحية ب تخدام سمية مركّبة من جوج كلمات لي كيكونو ف لعادة ب لّاتينية ولاكين شي مرات كيقدرو يتخادو من لوغات خرين (ف جميع لحالات كيكونو تابعين ل لڭرامير د لّاتينية). هاد سّمية كاتسمّا **"سّمية جّوجية"** ؤلا **"سّمية لعلمية"** ؤلا **"لبينومية"**. شي مرات كاتسمّا بشكل عرفي تا **"سّمية لّاتينية"**.

لكلمة لّولة د سّمية كاتشير ل لڭنس ديال لكائن ؤ تّانية كاتحدد نّوع ديالو. بحال ف "هوموساپيان" (بنادم) كانلقاو هومو كاتشير ل لڭنس، ؤ "ساپيان" كاتشير ل نّوع لي هوا بنادم لي كانعرفو. ف لقديم كانو نواع خرين ديال بنادم بحال هومو نيانديرطال، هومو هابيليس، ؤ غيرهوم.

لي ختارع هاد سّيستيم هوّا طبيب سويدي سميتو كارولوس لينييوس.

## مصادر


تصنيف:لعولوم
سالف لونجا

**سالف لونجا** ولا (نونجا) هي محاجية ولا حيكاية شعبية كتتعاود بزاف فالريف لكبير من لحوسيمة حتال بركان و كاينة حتى فلجازاير و ليبيا و كيما گاع التورات الشعبي كتلقا ختيلافات فالروايات.

## تأتير تقافي

لمحاجية ديالت سالف لونجا حققها وجمعها لباحت عبد الله لحسايني ونشرها فالدراسة ديالو لي عنوانها "بنو يزناسن القصة الكاملة" الطبعة الزاوجة  و نشرها عاود فكتاب مستاقل بحال قصص لأطفال اللي مرسومة.

هاد لمحاجية خذاتها منظمة أكاديمية التراث و ردتها متحان يتنافسو عليها التلامد ديال الثانوي مابين مدينت بركان ومدينت وجدة فلجائيزة ديال لحكاية التراثية ف 2018.
## مصادر

تصنيف:أرتيكلات مامربوطينش معا ويكيداطا
تصنيف:تقافة أمازيغية
أليكساندر جولي

**أليكساندر جولي** (مزيود ف 30 أبريل 1870 ف مونطروي سو بوا ف فرانسا، مات ف 27 فبراير 1913 ف قسنطينة ف دزاير) باحت فرانساوي لي كان كيتقن لعربية ؤ لأمازيغية.

## كاريير
ف 1899، مشا ف مهمة ل تيديكلت. كان ؤستاد ف لمدراسة د قسنطينة، ؤ موراها ف مدينة لجزائر. كان عضو ف مهمة علمية ف لمغريب مابين 1904 ؤ 1906. من 1907، ولّا ؤستاد د لعربية ف قسنطينة ؤ منسق د وزارة تّعليم لعومومي. دار بزاف د لأبحات على دزاير، تونس ؤ لمغريب، سيرتو ف تطوان. جّوج لّولين بانو ف لبولتان ديال لباحتين د لجغرافيا ف لجزائر . لبحت لّخر تّنشر ف لارشيڤ لمغريبي، ؤ داير وصف تفصيلي د تطوان ؤ لمضاهر تّقافية ؤ جّتيماعية ديالها.

لأبحات ديالو كانت كاتشمل لجغرافيا، صوسيولوجيا ؤ لّيسانيات، ؤ بانو بزاف منهوم ف لمجلة لأكاديمية "لمجلة لإفريقية" . ؤ كانت عندو معرفة موسوعية ؤ تقافة كبيرة. كان كيسافر بزاف ؤ خدم ڭاع ف شي وقت تا سرّاح د شّياه.

## مصادر

تصنيف:أكاديميين فرانساويين
تصنيف:زيادة 1870
تصنيف:وفيات 1913
المعطي بوعبيد

**محمد لمعطي بوعبيد** (تولد ف11 نونبر 1927 فالدار لبيضا، ومات ف 1 نونبر 1996 فالرباط) كان محامي و سياسي مغريبي فلقرن لعشرين. كان هو لوزير اللّول دلبلاد ما بين 22 مارس 1979 و 30 نونبر 1983. كانو عندو خدامي اخرين فسياسة بحال وزير دشغل (من 1958 ل 1960)، وزير دلعدل (من 1977 ل 1981)، وزير د الدولة (من 1983 ل 1985). لمعطي بوعبيد كان رئيس ديال راجا فستينيات (من 1966 ل 1968)، وهو لي أسس لحزب دلإتحاد دستوري.

بوعبيد كان لعمدة اللول ديال الدارلبيضا، و الرئيس ديال فرقة الراجا مابين 1966 و 1968.

## مصادر

تصنيف:زيادة 1927
تصنيف:وفيات 1996
تصنيف:وزير أول مغريبي
تصنيف:بيوغرافيا د رجال
تصنيف:ناس تزادو ف الدار البيضا
تصنيف:ناس توفاو ف الرباط
تصنيف:ناس د الدار البيضا
تصنيف:الرجاء البيضاوي
ليپطون

**لّيپطون** (ب نّڭليزية **Lepton**) فاميلة ديال لفرتيتات لأولية لي كيكون عندها سپين كيساوي ، ؤ ماكيتفاعلوش معا لقوة نّووية شّديدة. كاينين جوج نواع ديال لّيپطونات: لي عندها تعميرة تريسينتية، ؤ كيتسماو "لّيپطونات لي بحال ليليكطرون"  ؤلا "لميونات" ، ؤ لي ماعندهاش تعميرة تريسينتية لي كيتسماو نيوترينوات.

لّيبطونات لمعمّرة كاتّركّب بيناتها باش تعطي فرتيتات كبر، بحال دّرات ؤ لپوزيطرونيوم، مي نّيوترينوات قليل بزاف فاش كيتفاعلو معا شي حاجة، ؤ داكشي علاش صعيب (ولاكين ماشي مستحيل) باش يتشافو. أشهر ليپطون هوّا ليليكطرون. دّرات لي مركبين من ميونات ؤلا فرتيتات طاو بلاصت إليكطرونات يقدرو يتركّبو ف لّابو، ولاكين ماكيكونوش مستاقرين، ؤ كاين تا لپوزيطرونيوم لي هوّا فرتيتة مركبة من إليكطرون ؤ ضّد ديالو لپوزيطرون.

لّيبطونات جزء موهيم من لموضيل لعياري لي كيصنّف ؤ كيدرس نّواع د لفرتيتات، ؤ 3 من لقوات لأساسية د لفيزيك، ف إطار لفيزيك نّووية.

## مصادر


تصنيف:لفيزيك د لفرتيتات
عز الدين لعراقي

**عز الدين لعراقي** (تولد ف 1 ماي 1929 ف فاس، مات ف 1 فبراير 2010 ف الرباط) كان طبيب و سياسي مغريبي ف لقرن لعشرين. كان هو لوزير اللّول د لبلاد ما بين 30 شتنبر 1986 و 11 غشت 1992. لعراقي معروف باللي كان هو مول لحكومة اللي درات التعريب د التعليم ف لمغريب، و كانو بزاف اللي اتاهمو لحكومة ديالو باللي كان فيها بزاف د لفساد و الرشوة.
## لخدامي ديالو
من غير لوزارة اللولا، لعراقي كانو عندو بزاف د لخدامي مهمة ف لداخل د لمغريب، و ف لخاريج، منها:
* مدير د سبيطار د بن سينا ف الرباط
* وزير د التعليم (1977 - 1986)
* أمين عام د منضمة التعاون لإسلامي
## مصادر

تصنيف:زيادة 1929
تصنيف:ناس تزادو ف فاس
تصنيف:وفيات 2010
تصنيف:ناس توفاو ف الرباط
تصنيف:طبا مغاربا
تصنيف:وزير مغريبي
تصنيف:وزير أول مغريبي
تصنيف:بيوغرافيا د رجال
تصنيف:سياسيين ديال حيزب ليستيقلال
تعريف دواري

تصغير|تعريف دواري ديال "تعريف دواري"
**تّعريف دّواري** هوّا شرح ديال مصطلح ؤلا مفهوم لي كيخدم مصطلح ؤلا لمصطلحات لي مركّب منهوم داكشي لي كيشرح نيت، ؤلا كيفتارض بلي دوك لمصطلحات ديجا مفهومين. كاينين شلا نواع ديال تّعريف دّواري، منهوم لپراڭماتي، لموعجاموڭرافي، ؤ لّيساني.

تّعريف دّواري كيكون ماكيفيد لي كيسمعو ب والو تقريباً حيت ماكيشرحش لمصطلحات لي جزء من داكشي لي خاصو يتعرّف، ؤلا كيخدم داك لمصطلح ؤلا دوك لمصطلحات ف تّعريف نيت. متلاً: يلا ڭلنا بلي "تّعريف دّواري" هوّا "تعريف لي على شكل دوارة". كاين شكل أخور ديال تّعريف دّواري هوّا باش نعرّفو واحد لحاجة A ب حاجة خرة B، ؤ نعاودو نعرّفو B ب A. متلا نعرّفو لكدية بلي هيّا شكل تضاريسي هابط على جّبل، ؤ نعرّفو جّبل بلي هوّا شكل تضاريسي عالي على لكدية.

## مصادر

تصنيف:لفلسفة
عبد اللطيف لفيلالي

**عبد اللطيف لفيلالي** (تولد ف 26 يناير 1928 ف بني ملال، مات ف 20 مارس 2009 ف كلامار، ف فرانسا) كان سياسي لامنتامي ؤ ديپلوماسيي مغريبي ف لقرن لعشرين. كان هو لوزير اللّول د لبلاد ما بين 25 ماي 1994 و 4 فبراير 1998. لفيلالي كان مناسب مع لعائلة لملكية د لمغريب، حيت ولدو فؤاد (اللي كان مدير د أونا) كان مجوج مع لأميرة مريم، خت لماليك محمد السادس.
## حياتو
تخرّج عبد اللطيف لفيلالي من جاميعة د پاري 1 پانطيون صوربون. كانو عندو بزاف د لخدامي مهمة مع الدولة د لمغريب، منها: وزير لتيصال، وزير لخارجية ؤ سفير د لمغريب ل شينوا، بلجيكا، دزاير، سپانيا ؤ لأمم لمتحدة.
## مصادر

تصنيف:زيادة 1928
تصنيف:وفيات 2009
تصنيف:سياسي مغريبي
تصنيف:سياسي لامنتامي
تصنيف:وزير أول مغريبي
تصنيف:بيوغرافيا د رجال
تصنيف:ناس تزادو ف بني ملال
تصنيف:وزير مغريبي
تصنيف:ديپلوماسيين مغاربا
تصنيف:ناس د بني ملال
تصنيف:ناس د فاس
عباس لفاسي

**عباس لفاسي** (تولد ف 18 شتنبر 1940 ف بركان) سياسي ؤ ديپلوماسي ؤ موحامي مغريبي، كاينتامي ل حيزب لستيقلال. كان هو لوزير اللّول د لبلاد ما بين 19 شتنبر 2007 و 29 نونبر 2011.
## حياتو
تخرّج عباس لفاسي من جاميعة د محمد لخامس ف الرباط. كانو عندو بزاف د لخدامي مهمة مع الدولة د لمغريب، منها:
* وزير د السكنى (1977 - 1981)
* وزير د الصناعة التقليدية (1981 - 1985)
* سفير د لمغريب ف تونس ؤ ممتل د لمغريب ف لجامعة د الدول لعربية (1985)
* سفير د لمغريب ف فرانسا (1990 - 1994)
* وزير د لخدمة (2000–2002)
* وزير د الدولة (2002–2007)

## مصادر

تصنيف:زيادة 1940
تصنيف:ناس قراو ف جاميعة محمد لخاميس
تصنيف:محامي مغريبي
تصنيف:سياسي مغريبي
تصنيف:وزير أول مغريبي
تصنيف:بيوغرافيا د رجال
تصنيف:ناس حيين
تصنيف:ناس تزادو ف فاس
تصنيف:وزير مغريبي
تصنيف:ناس د بركان
تصنيف:سفارا د لمغريب ف فرانسا
تصنيف:سياسيين مغاربا د لقرن 21
تصنيف:سياسيين ديال حيزب ليستيقلال
ليپطون (توضيح)

هادي صفحة د التوضيح، كلمة **ليپطون** يمكن يكونو عندها هاد لمعاني:

* ليپطون : فاميلة ديال لفرتيتات لأولية لي كيكون عندها سپين كيساوي .
* ليپطون (شركة) : ماركة بريطانية ديال أتاي.
* ليپطون (ڤيلاج) : ڤيلاج ف نّڭليز.
* ليپطون يوناني: صولدي د لفلوس لي قيمتو صغيرة، عادة  لقيمة د صّولدي د ليونان

تصنيف:صفحة توضيح
پاكيطا ݣورونيو

**فرانسيسكا لوپيز كوادرادو**، لمعروفة كتر ب سميت **پاكيطا ݣورونيو**، تولدات ف 5 نونبر 1913 ف مدريد ؤ ماتت ف 22 غشت 2017 ف رّباط، هي موناضيلة ديال لحيزب شّيوعي صّبليوني، لاجئة ف لمغريب ف لوقيتة ديال سپانيا لفرانكاوية.

كانت لكاتيبة لخاصة ديال لحسن تّاني، ؤ كانت معروفة ف لعاصيمة د لمغريب، ؤ تشهرات ب لقب "لعاشقة د رّباط".

## حياتها
تولدات ف مدريد ف 5 نونبر 1913 وسط فاميلة مرفحة، تربات ب لمبادئ لجمهورية ؤ لقيم ضد لإكليروس. ف دارهم، كانو كيتلاقاو بزاف د لمتقفين ؤ لفنانين، بحال طوماس بريطون ؤ بيسينطي بلاسكو إبانييز. جدها كان كيعجبو پابلو إݣليسياس پوس.

### لجمهورية تّانية ؤ لحرب د صبانيا
فاش تعلنات لجمهورية تّانية، ف 1931، صافطوها واليديها تقرا ف باريز. ملي رجعات ل مدريد، خدماتها شاريكة ديال طيارات إبيريا، والاكين بدات لحرب لأهلية.

تصافطات فاميلتها ل بالينسيا. دخلات موراها ف لحيزب شّيوعي صّبليوني ؤ تلاقات ب دولوريس إباروري.

ب سباب ضغط ديال تّقدم لفرانكاوي، كان عليها تمشي ل برصلونة، موراها، ف يناير 1939، ف لوقيتة ديال ريتيرادا، مشات على رجليها ل لمنفى على طريق جبال لپيريني. تبعات مها ل پيرپينيان.

لجئات ف لمخيم د بولو، ؤ قررات تمشي ل لمغريب، ف رحلة خداتها ب لباطو من پور ڤوندر حتال وهران، منين لتاحقات ب رّباط.

### لعيشة ف لمغريب
خدمات پاكيطا سكريتيرة ف لمدراسة لمولوية ف رّباط. ف 1956، ولات لكاتيبة لخاصة د لحسن تّاني، ف لوقيتة لي مازال كان فيها أمير، ؤ بقات مكملة ف لأنشطة ديالها د نضال ضد فرانكو. خرجات من لپوصط ديالها ف 1971.

توفات ف 2017، ؤ خلات دكرى ديال مرا ملتازمة ؤ محتارمة ف لمدينة لي تبناتها، فين كيلقبوها ب "لعاشقة د رّباط". تدفات ف لمقبارة د رّباط حدا مها.

## مصادر

تصنيف:زيادة 1913
تصنيف:وفيات 2017
تصنيف:ناس مدفونين ف لمغريب
تصنيف:سپانيا الفرانكاوية
تصنيف:ناس د الرباط
تصنيف:مقالات فيها مصدر و 3000 بايت
تصنيف:ناس تزادو ف مدريد
تصنيف:ناس توفاو ف الرباط
كوارك

**لكوارك** (ب ) فرتيتة أولية ؤ مكون أساسي د لمادة، لي كايتكوّنو منو جميع لحوايج لمادية لي كانعرفو، ؤ لي ف لمجموع ديالهوم كيتسماو لمادة لباريونية. لكواركات كيشكّلو فرتيتات مركبة بحال لپروطونات ؤ نّيوطرونات، لي ب دورهوم كيشكّلو نّوا د دّرة. أي كسدة مادية كيشوفها ؤلا كيقيسها بنادم ف حياتو ليومية مكوّنة ف سّاس ديالها من تلاتة د نّواع د لفرتيتات لي صغر من دّرة: كواركات فوقانية، كواركات تحتانية، ؤ إليكطرونات.

بسباب واحد لفينومين ف لميكانيك د لكوانطا لي كيتسما لحبس لّوني ()، لكواركات مايمكنش يتديتيكطاو معزولين، مي ديما مرتابطين معا كوارك ؤلا كواركات خرين، سوا ف باريونات (پروطونات ؤلا نيوطرونات)، ؤلا ميزونات، ؤلا ف لپلازما د لكوارك ؤ لڭليون.

لكوارك عندو مجموعة د لخاصيات، بحال لكتلة، تّعميرة تّريسينتية، سّپين ؤ تّعميرة لّونية. ؤ هوما لفرتيتات لوحيدة ف لموضيل لعياري لي كيتفاعلو معا لقوات لأساسية ب ربعة، لي هوما لجابدية، لكهرمغناطيسية، لقوة نّووية ضّعيفة، ؤ لقوة نّووية شّديدة، ؤ لفرتيتات لوحيدة لي لعبار ديال تّعميرة تّريسينتية ديالها ماشي عاداد صحيح مضروب ف تّعميرة تّريسينتية لأولية.

## مصادر


تصنيف:لفيزيك د لفرتيتات
تصنيف:مقالات فيها مصدر و علاين 3000 بايت
سعيد بونعيلات

**محمد أجار** (بالشلحة: ⵎⵓⵃⵎⴻⴷ ⴰⵊⴰⵔ)، لمعروف ب**سعيد بونعيلات** (تولد عام 1920 ف أمانوز جوايه تفراوت - مات نهار 25 أكتوبر 2017 ف الدار لبيضا) كان مناضل و سياسي مغريبي، من اللي أسسو لإتحاد لوطني د لقوّات الشعبية.

بونعيلات كان رئيس د لمجلي لوطني د لمقاومين لقدام و د لأعضاء د جيش التحرير، وكان تحكم 3 د لمرّات بلإعدام، آخر مرة فيها كانت ف 1969.
## مصادر

تصنيف:بيوغرافيا د رجال
تصنيف:زيادة 1920
تصنيف:وفيات 2017
تصنيف:سياسي مغريبي
تصنيف:لعوام د الرصاص ف لمغريب
تصنيف:ناس تزادو ف تافراوت
تصنيف:ناس توفاو ف الدار البيضا
تصنيف:مقالات فيها مصدر و علاين 3000 بايت
مارسيلوس الطنجاوي

**مارسيلوس** ؤلا **ماركيلوس الطنجاوي** (مزيود ف جوايه عام 250، مات ف عام 298) شهيد مسيحي ؤ قديس ديال لكانيسة لكاطوليكية ؤ لكانيسة لؤرطودوكسية شّرقية. لحتيفال ديالو عند نّصارا كيكون نهار 30 أكتوبر.

ماركيلوس كان سينتوريون مصطاسيوني معا لفرقة ديالو د لجيش رّوماني ف طانجا. ف لعيد ميلاد ديال لإمبراطور ماكسيميان، رفض باش يدير قربان ل لأرباب د رّومان، ؤ حيد لحزام ؤ سّلاح ؤ لبادج لعسكاري ديالو، حيت كان نصراني. بعد محاكمة، تّحكم عليه ب لإعدام ب قطيع رّاس.

واحد من لكتاتبيا ديال لمحكامة لي سميتو كاسيان، غضب بسباب هاد لحكم، ؤ رفض باش يكتب نّص د لمحاكمة، ؤ تّعدم تا هوّا ف لبدية د دجنبر. كاسيان تاهوّا كيتّعتابر قدّيس عند لكاطوليكيين، ؤ كيحتافلو ب نّهار د سّتيشهاد ديالو ف 3 دجنبر.

## مصادر

تصنيف:موريطانية الطنجية
تصنيف:زيادة ف لقرن 3
تصنيف:وفيات 298
تصنيف:ناس د طانجا
تصنيف:لمسيحية ف لمغريب
تصنيف:ناس توفاو ف طانجا
دجورج بوش لكبير

**دجورج بوش لكبير** ولاّ **دجورج بوش لبو** ولاّ **دجورج هيريرت وولكر بوش** (بلينݣليزية: **George Herbert Walker Bush**)،(تولد ف 12 يونيو 1924 ف ماساشوسيتس - مات ف 30 نونبر 2018 ف طيكساس) كان بيزنيسمان و ديپلوماسي وسياسي ميريكاني. كان هو الرئيس لواحد وربعين ديال لميريكان، و حكم فيها من 1989 حتال 1993. بوش عضو د لحزب لجمهوري لميريكاني، و كيستما بجورج بوش لكبير، باش يفرقّوه الناس مع ولدو (جورج والكر بوش)، اللي تا هو كان رايس د لميريكان.
## مصادر

## لمزاود
link=https://commons.wikimedia.org/wiki/Category:George_H._W._Bush?uselang=ary|20x20px تقدر تزيد شوف بزاف د تّصاور و لمعلومات ديال '''''دجورج بوش لكبير''''' ف ويكيميديا كومنز.


تصنيف:رايس د الولايات المتاحدة د ميريكان
تصنيف:بيوغرافيا د رجال
تصنيف:زيادة 1924
تصنيف:وفيات 2018
أتاي (مشروب)

**أتاي** مشروب عندو ريحة زوينة ؤ كيتصاوب من عشبة أتاي. أتاي ف لعادة كيتّشرب سخون ؤ كيقدر يرتابط ب طقوس ؤ لوقيتات خاصين ديال تّحضير ؤ شّريب ديال أتاي على حساب لبلاد ؤ تّقافة. و جدر ديال أتاي ؤ لعشبة ديالو من شّينوا، لهند ؤ بلدان د شرق أسيا. أتاي هوّا تاني مشروب كيتكونصوما ف لعالم مور لما. كاينين شلا نواع ديال أتاي لمشروب، لي كيختالفو ف رّيحة ؤ نّكهة ديالهوم. ؤ كيتّعتابر مادة منبهة ب نّسبة ل بنادم، حيت فيه مادة د لكافيين.

أتاي تّدكر أول مرة ف تّاريخ ف وتيقة شينوية كاترجع ل لقرن 3 ميلادي، ف نص ديال طّبيب شّينوي هوا توو، ؤ ولات عندو شعبية بزاف ف لفترة ديال سلالة تانݣ لي حكمات مابين لقرن 7 ؤ لقرن 10. موراها نتاشر ف شرق أسيا، ؤ من بعد جابوه لبرطقيزيين معاهوم ل ؤروپا ف لقرن 16. ف لقرن 17، شريب أتاي دخل ل تّقافة لبريطانية، ؤ لبريطانيين زرعو لعشبة ديالو بزاف ف لهند، ؤ بداو كيصدّروه ل لعالم كامل. أتاي دخل ل لمغريب ؤ شمال إفريقيا ف لقرن 18.

لموصطلح ديال أتاي د لعشوب كيشير ل نواع ديال مشروب أتاي لي مامصاوبينش من لعشبة د أتاي. من بين لأتايات لمعروفين ف لعالم، كاين أتاي اللي كيدار ف لمغريب، اللي تيتخدّم فيه أتاي خضر، مع النعناع ولا الشيبة، و شي مرات يقامة خرة.

## مصادر

## شوف تا
* أتاي مغاربي


تصنيف:مشروبات
تصنيف:مقالات فيها مصدر و علاين 3000 بايت
تصنيف:مقالات د مسابقة ويكيپيديا ب الداريجة غشت 2024
تصنيف:كوزينة د الجاپون
أشرف أشن

**أشرف أشن**، تولد ف 1 نونبر 1997 ف نّاضور، هو لعاب د لكاراطي مغريبي.

## حياتو

### لبدية

### لحتيراف
ف 2018، نضم ل سيرية دّولية د لكاراطي لمحتارف كاراطي كومبا. ف يوليوز 2022، عاود جدد لكونطرة ديالو معا لمونضامة د كاراطي كومبا.

ف لمجموع، لعب أشرف ربعة د لكومبات ؤ ربحهوم كاملين.

## حياتو شّخصية
أصلو من ناضور، أشرف كيعيش دابا بين سويسرا ؤ باريز فين كيتريني. مجوج ب لعابة د لكاراطي سّويسرية رامونا برودرلين، لي ربحات لميدالية لبرونزية ف لبوطولة د ؤروپا ف 2021 ف لكوميطي كتر من 68 كيلو.

## جوايز

## نتايج ف كاراطي كومبا

## مصادر

تصنيف:زيادة 1997
تصنيف:لعاب د لكاراطي مغريبي
تصنيف:بيوغرافيا د رجال
تصنيف:ناس حيين
تصنيف:ناس تزادو ف ناضور
تصنيف:مقالات فيها مصدر و 3000 بايت
تصنيف:ناس د ناضور
يوڤال نوح هاراري

**يوڤال نوح هاراري** (مزيود ف 24 فبراير 1976 ف كريات أتا، إسرائيل) موتقاف عومومي إسرائيلي، توارخي، ؤ ؤستاد ف دّيپارطومو د تّاريخ ف لجامعة لعبرية د لقدس. هوّا كاتب لي ألّف تلاتة د لكتوبا لي كان عندهوم شعبية ؤ نجاح كبير، هوما ساپيان: تاريخ مختاصر د بنادم (2014)، هومو ديوس: تاريخ مختاصر ديال لموستقبال (2016)، 21 درس ل لقرن 21 (2018). لكتوبا ديالو بشكل عام تباعو منهوم 40 مليون نسخة، ؤ تطرجمو ل 65 لوغة.

لكتابات ديالو مهتمة ب لحرية د لإرادة، لوعي، دّكاء، سّعادة، ؤ لمعاناة.

هاراري كان من بين لي سناو برية مفتوحة كيطالبو فيها جميع اللابوات و لمؤسسات لي خدامين على الدكاء لإصطناعي باش يحبسو لخدمة ديالهوم و مايطوروش سيستيم جديد قوى من شاط جي پي تي 4، ل مدة ديال 6 شهور على ما يتحلو مجموعة د لمعضلات التقنية و لأخلاقية لي يقدرو يسببوها لڤيرسيونات الجايين ديال الدكاء لإصطناعي، بحال بلي يقدرو يديرو لخدمة ديال لملاين د الناس و يردّوهوم ل الشوماج.

## أعمال
* 
* 
* 
* 
* 
* 
* 

## مصادر

تصنيف:كاتب إسرائيلي
تصنيف:زيادة 1976
تصنيف:ناس حيين
تصنيف:مقالات فيها مصدر و 3000 بايت
لوسيوس كوييتوس

**لوسيوس كوييتوس** (ب ، ، مات ف عام 118) هوّا جينيرال موري روماني، أصلو من طانجا، لي كان ليݣاتوس (ݣراد عالي ف لجيش رّوماني) نمرة 11 ف إقليم جودييا (دابا ف فيليسطين ؤ إسرائيل) مابين 115 ؤ 117 ميلادية. كان كوماندان ديال لفرقة د لفرسان لمور ف حرب داكيا، و لكوماندان د لجيش ف حرب كيطوص ضد تّورة ليهودية ف عام 115. لوسيوس كويتوس كان من بين لأمازيغ لي وصلو ل أعلى ݣرادات ؤ إنجازات عسكارية ؤ سياسية ف تّاريخ رّوماني. كانت عندو شعبية كبيرة ؤ كان محتامل باش يولي إمبراطور د روما، كونما تعرض ل غتيال ف عام 118 ف لغالب ب أمر ديال لإمبراطور هادريان.

لوسيوس كويتوس كان من فاميلة أميرية أمازيغية ف طانجا، لي كانت عاونات رّومان باش يقضيو على تّورة د إديمون ف 40 ميلادية ؤ يسيطرو على مملكة موريطانية. ؤ خدات بسباب داكشي متيازات خاصة، منها لجنسية رّومانية، لي ف داك لوقت ماشي أي واحد كان كياخدها.

## مصادر

تصنيف:ناس د طانجا
تصنيف:وفيات 118
تصنيف:لإمبراطورية الرومانية
تصنيف:رومان قدام من أصل أمازيغي
تصنيف:ناس تزادو ف موريطانية
رونالد ريڭان

**رونالد ريڭان** (بلينݣليزية: **Ronald Reagan**)،(تولد ف 6 فبراير 1911 ف إيلينوي - مات ف 5 يونيو 2004 ف لوس أنجليس) كان ممتيل و نقابي و سياسي ميريكاني. كان هو الرئيس الربعين ديال لميريكان، و حكم فيها من 1981 حتال 1989. ريڭان كان حتا لحاكم د كاليفورنيا من 1967 ل 1975.

لوقت اللي حكم فيه ريڭان تعرف بلوقت اللي تبدلات فيه السياسة د لميريكان وولات محافظة، و تقاد فيه لإقتصاد مزيان ونقصات لبطالة. من الجيهة د لخارج، هو الرايس اللي ضعّف لإتحاد السوڤياتي حيت بقا جارو للسباق على السلاح، حتى تفكك و طاح.
## مصادر

## لمزاود
link=https://commons.wikimedia.org/wiki/Category:Ronald_Reagan?uselang=ary|20x20px تقدر تزيد شوف بزاف د تّصاور و لمعلومات ديال '''''رونالد ريڭان''''' ف ويكيميديا كومنز.
link=https://www.whitehouse.gov/about-the-white-house/presidents/ronald-reagan/|14x14px سّيت رّسمي 


تصنيف:زيادة 1911
تصنيف:وفيات 2004
تصنيف:مومتيل ميريكاني
تصنيف:رايس د الولايات المتاحدة د ميريكان
تصنيف:بيوغرافيا د رجال
مورو

**مورو** و سميتو زكريا (مزيود ف جوايه 1982) هو مغني راپ مغريبي ولد مدينة كازا، تزاد فدرب السلطان و عاش مابين لمغريب، سويسرا ؤ فرانسا. طوّر شغف كبير ب رّاپ لفرانساوي من عام 2000، ؤ ل حد سّاعة خدم على 10 د لپروجيات د أغاني د رّاپ. عندو تا ماركة ديالو ديال لپرودويات ب سميت HOSTYLE ديال سّتريتوير (لّباس د شّاريع) لي لونصاها من 2016. لأغاني ديالو موجّهين ل جمهور ناطق ب دّاريجة، ؤ لكليپات ديالهوم مصوّرين على برّا د لمغريب.

تشهر ب لكلاشات و أغانيه لي فيها هضرة خايبة، مورو هو لي صاوب "سي بي كات ݣانݣ" CB04Gang، لي تتعني "كازابلانكا زيرو كات ݣانݣ".

## مصادر

تصنيف:راپور مغريبي
تصنيف:زيادة 1982
تصنيف:ناس تزادو ف الدار البيضا
ميخايل ڭورباتشوڤ

**ميخايل ڭورباتشوڤ** ؤلا **ڭورباتشيڤ** (مزيود ف 2 مارس 1931، مات ف 30 غشت 2022) هوّا سياسي روسي ؤ قبل داكشي سوڤاتي. كان هوّا زّعيم تّامن ؤ لّخر ديال ليتيحاد سّوڤياتي، ؤ لأمين لعام ديال لحيزب شّيوعي د ليتيحاد سّوڤياتي من 1985 تال 1991. ؤ شغل مناصب عالية خرة ف لحيزب شّيوعي ؤ ف لحوكومة سّوڤياتية.

ڭورباتشوڤ ف لأصل كان لينيني ماركسي، ولاكين ف لبدية د تّسعينات بدّل لموقف ديالو ل دّيموقراطية جّتيماعية. ؤ كيتّعتابر من أهم شّخصيات سّياسية ف نّص تّاني د لقرن 20، حيت لقرارات ديالو كان عندها دور كبير ف لمسالية د لحرب لباردة، لمعاودة د توحيد ألمانيا ف 1990، ؤ سقوط شّيوعية ف ؤروپا شّرقية. ؤ خدا على هادشي نيت لجايزة د نوبل د سّلام ف 1990.

## حياتو
ميخاييل ڭورباتشيڤ تّولد ف پريڤولنويي، ف لجمهورية رّوسية سّوڤياتية لفيديرالية شّتيراكية لي كانت من بين لجمهوريات لي تابعين ل ليتيحاد سّوڤياتي، تحت لحكم ديال سطالين. فاميلتو كانت فقيرة ؤ من أصل روسي ؤ ؤكراني. كان بدا لعمل سّياسي على لمستوى لمدراسي ديجا من 1946. ؤ كان معروف عليه بلي كيقرا مزيان، ؤ كان كينضّم أنشطة د سّپور ؤ لمسرح، ؤ كيعاون تا بّاه ف زّراعة ؤ لحصاد. ف 1950، مشا يقرا لقانون ف لجامعة لحوكومية د موسكو، ؤ نضم ف نفس لوقت ل لحيزب شّيوعي. بعدما تخرّج ف 1955 ب متياز، دوّز 3 د لعقود ف لعامال سّياسي، ؤ تم تّرشيح ديالو باش يخلف كونسطانتين تشيرتشينكو على راس لحيزب شّيوعي.

## مصادر


تصنيف:زيادة 1931
تصنيف:وفيات 2022
تصنيف:سياسة
تصنيف:تاريخ د روسيا
تصنيف:ناس ربحو جايزة نوبل
تصنيف:مقالات فيها مصدر و 3000 بايت
سيلينا ݣوميز

**سيلينا ماري سيلينا ݣوميز** (بالصبليونية: **Selena Marie Gomez**) تولدات ف 22 يوليوز 1992 هي مغنية و ممثلة و منتجة ميريكانية. باها من أصل مكسيكي و مها من أصل طالياني.
تعرفات ب دور تاع أليكس روسو (ب ) فمسلسل ديزني لي رابح جائزة لإيمي ويزردز أوف ويڤرلي پليس (ب ) مع لممثل ديڤيد هنري، و بانت فأفلام تلفزيونية خرة تاع ديزني بحال قصة خرة تاع سندريلا (ب ) وفبرنامج حماية الأميرة (ب ) مع الممثلة ديمي لوڤاتو، و ف رامونا و بيزوس (ب ) مع لممثلة الصغيرة دجوي كينݣ، و فعام 2008 ولات أصغر سفير لليونيسيف.

وتوسعات لخدمة ديالها ل صناعة لموسيقى و دارت فرقة پوپ سميتها "سيلينا ݣوميز أند ذا سين (ب )"، ولي خرجات بزاف تاع لألبومات لغنائية: بوس ؤ ݣول (ب ) و عام بلا شتا (ب ) و ملي كاتغيب شّمش (ب ).
تصغير|
## مصادر


تصنيف:زيادة 1992
تصنيف:ناس حيين
تصنيف:بيوغرافيا د نسا
تصنيف:موغنية ميريكانية
تصنيف:مقالات فيها مصدر و 3000 بايت
تصنيف:ناس خداو وسام لفنون و لأداب من رتبة فارس (فرانسا)
دجيمي كارتر

**دجيمس إيرل كارتر الصغير** (بلينݣليزية: **James Earl Carter Jr**)،(تولد ف 1 أكتوبر 1924 ف بلاينر، ف لولاية د جورجيا، توفى ف 29 دجنبر 2024) كان عسكري و فلاح وكتاتبي و سياسي ميريكاني. كان هو الرئيس تسعود وتلاتين ديال لميريكان، و حكم فيها من 1977 حتال 1981. كارتر كان حتا لحاكم د جورجيا من 1971 ل 1975، و ربح لجائزة د نوبل د السلام ف 2002 على لخدمة لإنسانية اللي دار.

لوقت اللي حكم فيه دجيمي كارتر تعرف بلوقت اللي تدارت فيه علاقات ما بين لميريكان و الشينوا، بلإتفاقيات د كامپ ديڤيد (ما بين مصر و إسرائيل)، و ديال لقناة د پاناما.
## مصادر

## لمزاود
link=https://commons.wikimedia.org/wiki/Category:Jimmy_Carter?uselang=ary|20x20px تقدر تزيد شوف بزاف د تّصاور و لمعلومات ديال '''''دجيمي كارتر''''' ف ويكيميديا كومنز.


تصنيف:زيادة 1924
تصنيف:رايس د الولايات المتاحدة د ميريكان
تصنيف:ناس ربحو جايزة نوبل
تصنيف:بيوغرافيا د رجال
تصنيف:ناس حيين
تصنيف:وفيات 2024
ريتشارد نيكسون

**ريتشارد ميلهاوس نيكسون** (بلينݣليزية: **Richard Milhous Nixon**)،(تولد ف 9 يناير 1913 ف كاليفورنيا - مات ف 22 أبريل 1994 ف نيويورك) كان محامي و عسكري وكتاتبي و سياسي ميريكاني. كان هو الرئيس السابع وتلاتين ديال لميريكان، و حكم فيها من 1969 حتال 1974. نيكسون ستاقل من الرئاسة ف 1974 من بعد لفضيحة د ووترڭيت. من مورا لإستقالة ديالو ولاّ كتاتبي، وكتب 9 د لكتوبا.

نيكسون معروف باللي هو الرئيس لميريكاني اللي حبس لحرب د ڤييطنام (ف 1973)، أول رئيس ميريكاني مشا للشينوا (ف 1972)، و دار بزاف د لإتفاقيات مع لإتحاد السوڤياتي باش ما تكونش حرب بيناتهم.
## مصادر

## لمزاود
link=https://commons.wikimedia.org/wiki/Category:Richard_Nixon?uselang=ary|20x20px تقدر تزيد شوف بزاف د تّصاور و لمعلومات ديال '''''ريتشارد نيكسون''''' ف ويكيميديا كومنز.


تصنيف:زيادة 1913
تصنيف:وفيات 1994
تصنيف:رايس د الولايات المتاحدة د ميريكان
تصنيف:بيوغرافيا د رجال
تصنيف:مقالات فيها مصدر و علاين 3000 بايت
تصنيف:عوام 1960 ف الولايات المتاحدة د ميريكان
نور الدين بكر

**نور الدين بكر** (مزيود ف 11 فبراير 1952، مات ف 2 شتنبر 2022) مومتيل كوميدي مغريبي، لي كيتّعتابر من أهم لكوميديين لمغاربا. لأوج د لكاريير ديالو كان ف تّسعينات د لقرن 20، ؤ شارك ف بزاف د لأعمال لمسراحية ؤ تّيليفيزيونية لمعروفة ف لمغريب.

## لكاريير
نور الدين بكر بدا لمشوار لفني ديالو معا مسرح لهواة، ؤ تألّق سيرتو معا فرقة مسرح لحي ف مسراحيات بحال "حب و تبن"، ؤ "شرّح ملّح".

شارك ف مسلسلات تيليڤيزيونية بحال "سرب لحمام" و "مقطوع من شجرة". ؤ تا ف أفلام د تّلفازة ؤ د سّينيما بحال "هكذا أريد" و "السطاجير".

بكر بعّد على لفن ف سّنوات لّخرة ديالو بسباب مرض لكونصير، لي توفّا بيه ف 2 شتنبر 2022.

## لخدمة ديالو

## مصادر

تصنيف:زيادة 1952
تصنيف:وفيات 2022
تصنيف:مومتيل مسراحي مغريبي
تصنيف:مومتيلين د تلفازة مغاربا
تصنيف:مومتيلين د لأفلام مغاربا
تصنيف:ناس تزادو ف الدار البيضا
تصنيف:ناس توفاو ف الدار البيضا
تصنيف:ناس د الدار البيضا
تصنيف:مقالات فيها مصدر و 3000 بايت
تصنيف:مومتيلين مغاربا د لقرن 20
تصنيف:مومتيلين مغاربا د لقرن 21
تصنيف:كوميديين مغاربا
ليندون دجونسون

**ليندون بينز دجونسون** (بلينݣليزية: **Lyndon Baines Johnson**)،(تولد ف 27 غشت 1908 - مات ف 22 يناير 1973 ف طيكساس) كان معلّيم و سياسي ميريكاني. كان هو الرئيس السادس وتلاتين ديال لميريكان، و حكم فيها من 1963 حتال 1969. دجونسون ما ولاّش رئيس مورا نتيخابات، ولكن كان هو النايب د الرئيس كينيدي، و خدا بلاصتو ملّي تقتل. ولكن عام من بعد (ف 1964) تدارو نتيخابات، و ربح فيهم، و بقا رئيس 5 سنين موراها.

لوقت اللي حكم فيه دجونسون زادو فيه لعسكر لميريكانيين اللي شاركو ف لحرب د ڤييطنام، و تدرا فيه لقانون د لحقوق لمدنية، اللي منع التمييز لعنصري ف لميريكان، و عطا نفس لحقوق ف لبلاد لڭاع الناس كيما كان اللون و لڭنس والدين ديالهم.
## مصادر

## لمزاود
link=https://commons.wikimedia.org/wiki/Category:Lyndon_B._Johnson?uselang=ary|20x20px تقدر تزيد شوف بزاف د تّصاور و لمعلومات ديال '''''ليندون بينز دجونسون''''' ف ويكيميديا كومنز.


تصنيف:زيادة 1908
تصنيف:وفيات 1973
تصنيف:رايس د الولايات المتاحدة د ميريكان
تصنيف:بيوغرافيا د رجال
تصنيف:مقالات فيها مصدر و علاين 3000 بايت
تصنيف:عوام 1960 ف الولايات المتاحدة د ميريكان
عنتي

**عنتي** (ب ليونانية لبالية **Ἀνταῖος**، *أنطايوص*) شخصية ف لأساطير ليونانية ؤ لأمازيغية، مشهور ب لمدابزة ديالو معا هرقول ف إطار 12 عطاشات د هرقول. عنتي كيتّعابر رب معبود عند لأمازيغ لقدام ؤ "حامي أرض ليبيا لقديمة" (أرض لأمازيغ ؤلا تامازغا ف لمصطلح لعصري).

ف لمعتقد لقديم، عنتي كان عملاق ؤ ولد لأرباب بوسيدون ؤ ڭايا. مراتو هيّا رّبة تينڭا (لي لأسطورة كاتڭول بلي تسمّات عليها مدينة طانجا). بعض لأساطير كاتڭول بلي عندو جوج بنات، وحدة سميتها بارصي ؤلا ألسييس، ؤ لوخرة سميتها إفينوي.

كلمة  ب ليونانية كاتعني "داك لي ضد" ؤلا "لعدو".

## لأسطورة
عنتي كان كيتحدّا أي واحد دايز من طريقو باش يتعابز معاه، ؤ ماعمّرو خسر أي معابزة طالمّا رجليه قايسين مّو ڭايا (لأرض). كان كيطيّح لخصوم ديالو ل لّرض، ؤ كيقتلهوم، ؤ بنا معبد ل بّاه بوسيدون ب لقلقولات ديالهوم. هرقول لي كان ف طريقو ل جّردة د لحوريات لغربيات (عطاشة نمرة 11 ديال هرقول)، قبل تّحدي ؤ تصارع معاه. هرقول عاق بلي مايقدرش يغلب عنتي ؤ هوّا واقف فوق لرض، فا هزّو ؤ بقا كيعصرو تا قتلو.

موراها هرقول غادي ياخد مرات عنتي، تينڭا، ؤ غادي يولد معاها لبطل لأمازيغي صوفاكس، لي لأساطير كاتڭول بلي أسس مدينة طانجا ؤ سمّاها على مّو. هرقول ولـٰد وٰلد أخور سميتو پالايمون معا بنت عنتي إفينوي. لماليك يوبا لموريطاني كان كيدّاعي بلي لأصل ديالو كيرجع ل صوفاكس. صوفاكس كان عندو ولد سميتو ديوضوروس لي لأساطير كاتڭول بلي حتل بزاف د لمناطق ف شمال إفريقيا ب لارمي لي كان جاب هرقول.

لمعابزة مابين عنتي ؤ هرقول كانت من بين لمواضيع لمحببة ف لفترة د نّوضة ف ؤروپا (لقرن 15 ؤ 16)، سيرتو ف نّحت.

بعض لأساطير كاتعتابر بلي عنتي هوّا نيت لماليك ديال مدينة إراسا، لي كانت ف مملكة قورينا (لي جا لموضع ديالها ف ليبيا ديال دابا)، ؤ لي كانت عندو بنت سميتها ألسييس ؤلا باركا.

### لموضع ف شمال إفريقيا
عنتي كان كيتڭال بلي كان ف شي موضع ف صّحرا د شمال إفريقيا. ف لغالب دخل ل لأساطير ليونانية ف نّص د لقرن 7 قبل لميلاد، بعدما ليونانيين لقدام دارو رجلهوم ؤ حتلو مناطق ف شمال إفريقيا. هاد لموضع مامحددش مزيان على لعرض د لمنطقة، ؤ يقدر يكون ف أي بلاصة ف شّرق ؤلا لغرب. متلاً واحد لقصة كاتّعاود بلي لجينيرال رّوماني كوينتوس سيرطوريوس ملي زار طانجا، ڭالو ليه ناسها بلي لقبر د عنتي كاين تحت واحد لكدية كبيرة مابعيداش بزاف على لمدينة. ملي حفر لقبر لقا عضام د عملاق، ؤ عاود ردم تّراب فوق منهوم، ؤ شارك ف طقوس تقديسية محلية ؤ عطا قربان باش "يعضّم لمكانة ديال لقبر". هاد لكدية تقدر تكون هيّا لمعلامة د مزورا لي جات على بعد د 50 كيلوميطر من طانجا، لي كاتّعتابر من أقدم لمعالم لميڭاليتية ف شمال إفريقيا. لأسطورة كاتڭول بلي لكدية لي مدفون فيها عنتي غير كايتخاد منها تراب كاطيح شّتا باش تعاود تعمر ديك لحفرة.

لمدينة لقديمة د باركا، لي غالب جات ف لمرج ف ليبيا لحالية، كانت كاتسمّا أنطاپوليس على عنتي (أنطايوس)، ؤ تا مدينة تجيبو ف مصر لقديمة كانو ليونانيين ؤ رّومان كيسمّيوها "أنطايوپوليس"، وخا "أنطايوس" لي تسمّات عليه، يقدر مايكونش هوّا نيت عنتي لأمازيغي.

## مصادر

تصنيف:موريطانية
تصنيف:ديانة أمازيغية قديمة
تصنيف:ملوك ف لأساطير لأمازيغية
تصنيف:شخصيات ف لأساطير ليونانية
تصنيف:ولاد بوسايدون
تصنيف:مقالات فيها مصدر و 3000 بايت
صوفاكس

[198px|تصاور ديال لماليك [يوبا التاني|يوبا لموريطاني و مراتو كليوپاطرا سيليني ف شقوفا د لفلوس. لماليك يوبا كان كيڭول على راسو بلي منحادر من صوفاكس.|تصغير]]
**صوفاكس** (ب ليونانية لبالية **Σόφακος** *صوفاكصوص*) ؤلا **سوفاكس** (**Sufax**) هوّا بطل ؤلا نص رب ف لأساطير لأمازيغية ؤ ليونانية. صوفاكس هوّا ولد رّبة تينڭا ؤ رّب ليوناني هرقول، ؤ على حساب لأساطير هوّا لمؤسس ديال طانجا لي سمّاها ب سميت مّو، ؤ كان حاكم مملكة ف لمغريب، لي تقدر تكون هيّا نيت مملكة موريطانية.

كانت عندو ختو سميتها إفينوي (لي بّاها هوّا عنتي لي كان تصارع معاه ؤ قتلو هرقول)، ؤ خوه سميتو پالايمون، لي يقدر يكون تا ولد ختو بعدما نعسات إفينوي معا بّاه هرقول.

صوفاكس خدا لمنصب ديال حامي أرض لأمازيغ من مور راجل مّو سّابق عنتي. على حساب لأساطير لأمازيغية، بزاف د لملوك لأمازيغ دّاعاو بلي كينحادرو من صوفاكس، بحال لملوك د نوميديا. نفس لأساطير كاتڭول بلي كان عندو ولد سميتو ديوضوروس لي حكم مناطق من شمال إفريقيا ب لمعاونة ديال لأرباب د ليونان. على حساب تّوارخي ليوناني پلوطارخوس، بزاف د هاد لأساطير تّختارعو باش يعطيو مصداقية ل لحكم ديال لماليك يوبا لموريطاني لي كينحادر من لعائلة لملكية د نوميديا، ؤ لي كان كيعتابر راسو حفيد ديال ديوضوروس ؤ صوفاكس.

## مصادر

تصنيف:موريطانية
تصنيف:ديانة أمازيغية قديمة
تصنيف:ملوك ف لأساطير لأمازيغية
تصنيف:ملوك ف لأساطير ليونانية
تصنيف:شخصيات ف لأساطير لأمازيغية
تصنيف:نوميديا
تصنيف:طانجا
تصنيف:شخصيات ف لأساطير ليونانية
تصنيف:مقالات فيها مصدر و 3000 بايت
تصنيف:تاريخ د طانجا
دجون كينيدي

**دجون فيتزجيرالد «دجاك» كينيدي** (بلينݣليزية: **John Fitzgerald "Jack" Kennedy**)،(تولد ف 29 ماي 1917 ف ماساشوسيتس - مات ف 22 نونبر 1963 ف طيكساس) كان عسكري و سياسي ميريكاني. كان هو الرئيس لخامس وتلاتين ديال لميريكان، و حكم فيها من 1961 حتال 1963. كينيدي كان هو أصغر رئيس تنتاخب ف التاريخ د لميريكان، و واحد من الروايس الربعا د لبلاد اللي تقتلو و هوما عندهم السلطة (تقتل ف 1963 ملي كان غادي ف موكب مع مراتو ف وسط لمدينة د دالاس).

لوقت اللي حكم فيه كينيدي كان ف لوقت د لحرب لباردة، و كانو فيه مشاكيل كتار ما بين لميريكان و لإتحاد السوڤياتي و كوبا، اللي كانت يا الله وقعات فيها تورة ديك الساعة.

ملّي تقتل كينيدي، جا ف محلو ليندون دجونسون اللي كان نائب رييس، و من بعد تنتاخب هو براسو رئيس ف 1964.
## مصادر

## لمزاود
link=https://commons.wikimedia.org/wiki/Category:John_F._Kennedy?uselang=ary|20x20px تقدر تزيد شوف بزاف د تّصاور و لمعلومات ديال '''''دجون كينيدي''''' ف ويكيميديا كومنز.


تصنيف:زيادة 1917
تصنيف:وفيات 1963
تصنيف:رايس د الولايات المتاحدة د ميريكان
تصنيف:ناس ربحو جايزة پوليتزر
تصنيف:بيوغرافيا د رجال
تصنيف:مقالات فيها مصدر و 3000 بايت
ضلال د الدات

**ضلال د الدات** (ب نّݣليزية **The Shadows of Self**) رواية ديال سّتيمپانك ؤ لفنطازيا ديال لكاتب لميريكاني براندن ساندرسون خرجات ف 6 أكتوبر 2015. هاد رّواية هيّا لخامسة ف سّيرية د ميستبورن، ؤ تّانية ف سّيرية لفرعية د "واكس ؤ ويين" () لي كاتطرا ف لإيرا تّانية، 300 عام مورا لأحدات ديال لكتاب تّالت.

هاد رّواية مسبوقة ب لأشابة د لقانون (2011) ؤ متبوعة ب الشراطي د لحيداد (2016).

## مصادر

تصنيف:ميستبورن
تصنيف:كتاب د 2015